  Виталий Пронин 16-тӥ апреле вань мылкыд карисьёсты ӧтиськом удмурт кылын шонер гожъяськыны быгатэмзэс эскерыны. Бадӟым удмурт диктант туэ 5-тӥзэ ортчоз ни.Таяз арын диктантэз гожтыны луоз кык интыын: Удмурт кун университетын (1-тӥ корпус 229-тӥ бӧлет) но  Удмуртиысь Журналистъёслэн союззылэн конференц-залаз (Пастухов ульча, 13-тӥ юрт). Со сяна, со лыдӟемын луоз «Мынам Удмуртие» радио пыр, меӵак эфирын. Гуртазы гожтӥсьёслэсь ужъёссэс туэ но кутозы почта но Интернет пыр.Кылем арын  диктант гожтӥзы «Удмурт дунне» газетын ужасьёс но, вормисьёс пӧлы но шедизы. Нош туэ вань удмурт журналистъёсты ӧтё та ужрадэ пыриськыны.Туннэ нуналлы тодмо ни: шонер гожъяськонлы сӥзем ужрадлы нимысьтыз текст гожтэ Удмуртиысь калык писатель Василий ванюшев, со сӥземын луоз Удмуртиысь калык художниклы Семён Виноградовлы. Журналистъёслэн огазеяськонзы сӥзе: диктант гожтӥсьёслэн нимъёссы, асьсэлэсь юатэк, шараямын уз луэ. Но вормисьёслы кузьым сӥзе!"Удмурт дунне"      Теги: удмуртдунне  